open-index/open-wikipedia-markdown huggingface dataset:
சுவெத்லேனா கெராசிமென்கோ

**சுவெத்லேனா இவனோவ்னா கெராசிமென்கோ** *(Svetlana Ivanovna Gerasimenko)* (; ) ஒரு சோவியத் வானியலாளரும் தாஜிகித்தானிய வானியலாளருமாகிய உக்கிரைனியர் ஆவார் இவர் 67P/சூரியூமோவ்–கெராசிமென்கோ வால்வெள்ளியைச் சூரியூமோவுடன் இணைந்துக் கண்டுபிடித்தார் .

## 67P/சூரியூமோவ்–கெராசிமென்கோ வால்வெள்ளி கண்டுபிடிப்பு

கெராசிமென்கோ 1969 செப்டம்பர் 11 இல் சோவியத் ஒன்றியத்தின் கசாக் சோவியத் சமவுடைமைக் குடியரசின் தலைநகராகிய அல்மாதிக்கு அருகில் அமைந்த அல்மா-அத்தா வானியற்பியல் நிறுவனத்தில் இருந்தபோது 32பி/கோமாசு சோலா வால்வெள்ளியை 50 செமீ மக்சூதவ் தொலைநோக்கியால் ஒளிப்படம் எடுத்தார்.

கெராசிமென்கோ தன் நிறுவனம் திரும்பியதும், கியேவ் தேசியப் பல்கலைக்கழகத்தின் வான்காணகக் கிளிம் இவனோவிச் சூரியூமோவ் அந்த ஒளிப்படத் தட்டின் விளிம்பில் வால்வெள்ளி போன்ற வான்பொருள் இருப்பதைக் கண்டார்;  ஆனால் அது கோமாசு சோலாவாக இருக்கும் என அப்போது கருதிக்கொண்டுள்ளார். ஒளிப்படம் எடுத்த ஒருமாதம் கழித்து அக்தோபர் 22 இல் அந்த வான்பொருள் எதிர்பார்த்த இருப்பில் இருந்து 2-3 பாகை வில்கி இருந்தமையால் அது கோமாசு சோலாவக இருக்க வாய்ப்பில்லை எனக் கண்டுபிடித்தார். மேலும் நுணுகி ஆய்ந்தபோது எதிர்பார்த்த இருப்பில் மங்கலாக அந்த்த் தட்டில் கோமாசு சோலா பதிவாகி இருந்ததைக் கண்னுற்றார். எனவே விளிம்போர வான்பொருள் மற்றொரு வால்வெள்ளியாக இருக்கவேண்டும் என்ற முடிவுக்கு வந்தார். செப்டம்பர் 9 இலும் 21 இலும் எடுத்த கூடுதல் நான்குத் தட்டுகளிலும் இந்தப் புதிய வான்பொருள் பதிவாகியுள்ளதை இருவரும் கண்டனர்.

## தகைமைகள்

**இவரது பெயரிடப்பட்டவை**
*அலைதகவு வால்வெள்ளி 67P/சூரியூமோவ்–கெராசிமென்கோ
*சிறுகோள் 3945 கெராசிமென்கோ

## மேற்கோள்கள்

பகுப்பு:1945 பிறப்புகள்
பகுப்பு:அண்டவியலாளர்கள்
பகுப்பு:வால்வெள்ளி கண்டுபிடிப்பாளர்கள்
பகுப்பு:பெண் வானியலாளர்கள்
பகுப்பு:வாழும் மக்கள்
பகுப்பு:தாஜிகித்தானிய அறிவியலாளர்கள்
பகுப்பு:சோவியத் வானியலாளர்கள்
பகுப்பு:சோவியத் பெண் அறிவியலாளர்கள்
பண்டைய இந்திய வரலாறு (நூல்)

பண்டைய இந்திய வரலாறு (நூல்)
பண்டைய இந்திய வரலாறு: இந்நூல்  இந்தியாவின் பண்டையகால வரலாற்றைப் பற்றி தெரிந்துகொள்ள உதவுகிறது.
இந்நூல் ஆங்கிலத்தில் ராம் சரண் சர்மாவால் எழுதப்பட்டது.

## [நூலின் அமைப்பு:]
இந்நூல் முதன்முதலில் தேசிய கல்வி ஆராய்ச்சி மற்றும் பயிற்சிக் கழகத்தால் 1977-இல் வெளியிடப்பட்டது.
பின்னர் இதனை ஆக்ஸ்போர்டு பல்கலைக்கழக அச்சகம் (OUP) புதுடில்லியில் 2005-இல் புதுபதிப்பாக வெளியிட்டது. 
இந்தப் புத்தகம் 387 பக்கங்களைக் கொண்டுள்ளது.

## [உள்ளடக்கம்:]
இந்நூலில் மொத்தம் 33 உட்பிரிவுகள் உள்ளன.
இதன் முதல் அத்யாயம்: பண்டைய இந்திய வரலாற்றின் முக்கியத்துவம்.
இந்தியாவின் தொன்மைக்கால வரலாற்றைப் பற்றி ஏன் அறியவேண்டும் என்பதைத் தெளிவாக விளக்குகிறது.
இதன் இறுதி அத்யாயம் பண்டைய இந்தியாவின் கொடைகளை நமக்கு காட்டுகிறது.

## [விமர்சனம்:]
இந்த புத்தகம் மத்திய கல்வி வாரியத்தின் புத்தகமாக இருந்தபோதே இதன் முக்கியத்துவம் நமக்கு தெரிகிறது. ஒவ்வொரு அத்யாயத்தின் இறுதியிலும் கால வரிசை கொடுத்திருப்பது மிகவும் அருமை.
ஆசிரியரின் மொழிநடை தெளிவாகவும் எளிமையாகவும் உள்ளது. குறிப்பாக, இந்நூல் போட்டித்தேர்வுகளுக்கு பயனுள்ளதாக  இருக்கும்.

## [குறிப்பு:]
இந்நூல் தமிழில் நியூ சென்சுரி புக் ஹௌஸ் பதிப்பகத்தால் மொழிபெயர்க்கப்பட்டுள்ளது.

## [வகைப்பாடு:]
இந்திய வரலாறு, பண்டைய இந்திய வரலாறு  மற்றும் ராம் சரண் சர்மா புத்தகங்கள்.

பகுப்பு:நூல்கள்
இலீசி ஒத்தெர்மா

**இலீசி ஒத்தெர்மா** *(Liisi Oterma)* (6 ஜனவரி 1915 &ndash; 4 ஏப்பிரல் 2001) ஒரு பின்லாந்து வானியலாளர் ஆவார். இவரே பின்லாந்தில் வானியலில் முனைவர் பட்டம் பெற்ற முதல் பெண்மணி ஆவார்.

இவர் பல வால்வெள்ளிகளை இணையாக்க் கண்டுபிடித்தார். இவற்றில் 38P/சுட்டீபநொத்தெர்மா, 39P/ஒத்தெர்மா 139P/வாயிசாலா–ஒத்தெர்மா ஆகிய அலைவியல்பு வால்வெள்ளிகளும் அடங்கும். இவர் 1938 முதல் 1953 வரை 54 சிறுகோள்களையும் கண்டுபிடித்ததாக சிறுகோள் மையம் கூறுகிறது. இவர் அம்மையக் கண்டுபிடிப்புப் பட்டியலில் 153 ஆம் தரவரிசையில் உள்ளார்.

பின்லாந்து வானியலாளர் யுரியோ வாயிசாலா 1938 இல் கண்டுபிடித்த கில்டியச் சிறுகோளாகிய 1529 ஒத்தெர்மா, இவரது நினைவாகப் பெயரிடப்பட்டுள்ளது.

## கண்டுபிடித்த சிறுகோள்களின் பட்டியல்

## மேற்கோள்கள்
 

பகுப்பு:1915 பிறப்புகள்
பகுப்பு:2001 இறப்புகள்
பகுப்பு:சிறுகோள் கண்டுபிடிப்பாளர்கள்
பகுப்பு:வால்வெள்ளி கண்டுபிடிப்பாளர்கள்
பகுப்பு:பின்லாந்து வானியலாளர்கள்
பகுப்பு:பெண் வானியலாளர்கள்
ஜெயப்பிரகாஷ் மல்லா

வலது|thumb|காட்மாண்டு சதுக்கம், முக்கியப் போர் நடைபெற்ற இடம்

**ஜெயப்பிரகாஷ் மல்லா** (**Jaya Prakash Malla**) () (இறப்பு: 1768) காத்மாண்டு சமவெளியில் அமைந்த காட்மாண்டு நாட்டை 1736 - 1746 மற்றும் 1750 - 1768 ஆகிய காலகட்டங்களில் ஆண்ட மல்ல வம்சத்தின் இறுதி மன்னர் ஆவார்.  மல்லர் வம்சத்தினர் நேவார் மக்கள் ஆவார்.

கூர்க்காலிகளின், ஷா வம்ச  மன்னரான  பிரிதிவி நாராயணன் ஷா, கிபி 1768ல் காட்மாண்டுப் போரில் காத்மாண்டு இராச்சியத்தின் இறுதி மன்னர் ஜெயப்பிரகாஷ் மல்லாவை வீழ்த்தி, ஒன்றுப்பட்ட நேபாள இராச்சியத்தை நிறுவினார். 

மன்னர் ஜெயப்பிரகாஷ் மல்லா, பத்ம சமூச்சயம் மற்றும் மூன்று நாடகங்களை இயற்றி  நேபால் பாஷாவிற்கு புகழ் சேர்த்தவர்.

## வரலாறு
கோர்க்கா மன்னர் பிரிதிவி நாராயணன் ஷா 1746ல் நுவாகோட் போரில், மன்னர் ஜெயப்பிரகாஷ் மல்லாவின் படைத்தலைவர் காசிராம் தாபா தோற்று ஓடியதால், காசிராம் தாபாவிற்கு மரணதண்டனை விதித்தார். 

1768ல் காட்மாண்டு நகரத்தின் மக்கள் இந்திர விழாவை சிறப்பாகக் கொண்டாடிக் கொண்டிருக்கும் போது, எதிர்பாராத வகையில், கோர்க்கா நாட்டு மன்னர் பிரிதிவி நாராயணன் ஷாவின் படைகள், காட்மாண்டு நகரத்தின் மீது படையெடுத்தனர். இதனால் காட்மாண்டு மன்னர் ஜெயப்பிரகாஷ், அண்டை நாடான லலித்பூர் நாட்டிற்கு தஞ்சம் அடைந்தார். இதனால் கோர்க்காப் படைகள் லலித்பூரை முற்றுகையிட்டது.  கீர்த்திப்பூர் போரில் லலித்பூர் நாட்டை தாக்கினர். எனவே லலித்பூர் நாட்டு மன்னர் தேஜ் பிரகாஷ் நரசிம்ம மல்லாவும், ஜெயப்பிரகாஷ் மல்லாவும் சேர்ந்து, பக்தபூர் நாட்டில் தஞ்சம் அடைந்தனர். பக்தபூர் போரில் வென்ற கோர்க்காப் படைகளிடம் ஜெயப்பிரகாஷ் மல்லா, தேஜ் பிரகாஷ் நரசிம்ம மல்லா மற்றும் பக்தபூர் மன்னர் ரணஜித் மல்லா சரண் அடைந்தனர்.

ஜெயப்பிரகாஷ் மல்லா பசுபதிநாத்தில் தங்க வைக்கப்பட்டார். தேஜ் பிரகாஷ் நரசிம்ம மல்லா வாழ்நாள் முழுவதும் சிறையில் அடைக்கப்பட்டார். ரண்ஜித் மல்லா  வாரணாசிக்கு நாடு கடத்தப்பட்டார். 

## இதனையும் காண்க
* காட்மாண்டுப் போர்
* கீர்த்திப்பூர் போர்
* பக்தபூர் போர்
* பிரிதிவி நாராயணன் ஷா

## மேற்கோள்கள்

**ஆதார நூற்பட்டியல்**

*
*
*
*

## மேலும் படிக்க

*
*
*

பகுப்பு:நேபாள வரலாறு
பகுப்பு:நேபாளப் போர்கள்
பகுப்பு:நேபாள மன்னர்கள்
இளவரசர் பகதூர் ஷா

**இளவரசர் பகதூர் ஷா** (**Bahadur Shah of Nepal**) () (பிறப்பு:1757 - இறப்பு 1797) நேபாள இராச்சியத்தின் ஷா வம்ச மன்னர் பிரிதிவி நாராயணன் ஷாவின் (1723–1775)  மூன்றாவது மகனும், மன்னர் பிரதாப் சிங் ஷாவின் தம்பி ஆவார்.

## இளமை
பகதூர் ஷா இளமையில் தன் தந்தையும், மன்னருமான பிரிதிவி நாராயணன் ஷாவுடன் போர்க்களத்திற்கு செல்வார். ஒன்றுபட்ட நேபாளத்தை நிறுவுவதற்கான முயற்சிகளில் மன்னருக்கு உதவுவார். இவரின் தந்தை மறைந்த பிறகு, நேபாள இராச்சியத்தை விட்டு தானாக வெளியேறினார். இவரது அண்ணனும், மன்னருமான பிரதாப் சிங் ஷாவின் மறைவிற்குப் பின்னர் நேபாள அரசவை பிரபுக்கள் வேண்டுதல் பேரில் மீண்டும் நேபாளம் வந்தார்.

## [[அரசப் பிரதிநிதி]]  (1785–1794)
மறைந்த மனன்ர் பிரதாப் சிங் ஷாவின் மகன் கீர்வான் யுத்த விக்ரம் ஷா குழந்தையாக இருந்தார். கீர்வான் யுத்த விக்கிம் ஷாவின் அரசப் பிரதிநிதியாகவும், தலைமை அமைச்சராகவும் செயல்பட்ட பகதூர் ஷா, தனது படைத்தலைவர்களான அமர்சிங் மற்றும் தாமோதர பாண்டே ஆகியவர்களுடன் இணைந்து   நேபாளத்தின் கிழக்கில் உள்ள  சிக்கிம் மொரங் மற்றும் டார்ஜிலிங் பகுதிகளை வென்று, நேபாள இராச்சியத்துடன் இணைத்தார்.

மேலும் சூம்லா, பால்பா மற்றும் டோட்டி குறுநில மன்னர்களை வென்று, அப்பகுதிகளை நேபாள இராச்சியத்துடன் இணைத்தார். மேலும் நேபாள திபெத்தியப் போர் மற்றும் சீன நேபாளப் போர்களில் கலந்து கொண்டவர்.

## பின்னாட்களில்
பகதூர் ஷா தனது அதிகாரம் சிறிது சிறிதாக குறைந்து கொண்டிருக்கும் வேளையில், நேபாளம் - இந்தியா எல்லையை ஒட்டியுள்ள, பிகார் மாநிலத்தின் பேட்டையா இராச்சியத்தில் தன் பிற்கால வாழ்க்கையைக் கழித்தார்.

ஒரு முறை, மன்னர் ராணா பகதூர் ஷாவின்  அரசவையினர், பகதூர் ஷாவை நேபாளத்திற்கு வரவழைத்து, சிறையில் அடைத்துக் கொன்றனர்.

## இதனையும் காண்க
* நேபாள மன்னர்கள்
* நேபாள இராச்சியம்

## மேற்கோள்கள்

* Failure of Captain Knox's Mission
* *Bahadur Shah: the Regent of Nepal*, by Bhadra Ratna Bajracharya. South Asia Books, 1992. .

பகுப்பு:1757 பிறப்புகள்
பகுப்பு:ஷா வம்சம்
பகுப்பு:நேபாள இராச்சியம்
பகுப்பு:1797 இறப்புகள்
இரெபேக்கா ஓப்பன்கீமர்

**இரெபேக்கா ஓப்பன்கீமர்** *( Rebecca Oppenheimer)* (பிறப்பு பெயர்: பென் ஆர். ஓப்பன்கீமர்) ஓர் அமெரிக்க வானியற்பியலாளர் ஆவார். இவர் மன்ஹாட்டன்க்கு உயர்மேற்கே அமைந்துள்ள அமெரிக்க இயற்கை வரலாற்று அருங்காட்சியகத்தின் வானியற்பியல் துறையின் காப்பாளர்கள் மூவரில் ஒருவர் ஆவார். இவர் ஒரு புறவெளிக்கோள் அறிவியலாளரும் ஆவார். இவர் சூரியக் குடும்பத்துக்கு அப்பால் அமைந்த விண்மீன்கலைச் சுற்றிவரும் கோள்படிமங்களை கண்டுபிடிப்பதற்கான புதிய கருவிகளை உருவாக்குவதில் ஈடுபட்டுள்ளார். இதன் அறுதி குறிக்கோள் சூரியக் குடும்பத்துக்கு அப்பால் புறவெளியில் அமையும் உயிரின வாழ்விடங்களைக் கண்டறிவதே ஆகும்.

## இளமையும் கல்வியும்

ஓப்பன்கீமர் பிராங்சில் இருந்த ஒரேசு மன் பள்ளியில் படித்தார். இவர் 1990 இல் பள்ளிப்படிப்பு முடித்ததும், இவர் கொலம்பியா பல்கலைக்கழகத்தில் சேர்ந்த் ஐ. ஐ. இராபி அறிவியல் அறிஞராக கல்வி பயின்றார்.  இவர் 1994 இல் இயற்பியலில் இளவல் பட்டம் பெற்றார். இவர் 1999 இல் முனைவர் பட்ட்த்தை வானியற்பியலில் கலிபோர்னியா தொழில்நுட்பக் நிறுவனத்தில் பெற்றார். அடுத்த இர்ண்டு ஆண்டுகள் கலிபோனியா பலகலைக்கழகத்திலேயே அபுள் விண்வெளித் தொலைநோக்கி ஆய்வுநல்கை பெற்று காலங்கழித்தார்.

## வாழ்க்கைப்பணி

இவர் கொலம்பியா பல்கலைக்கழக வானியல் துறையின் கூடுதல் பேராசிரியர் ஆவார்.  இவர் நூற்றுக்கும் மேற்பட்ட ஆராய்ச்சி, மக்கள் அறிவியல் கட்டுரைகளை எழுதியுள்ளார்.  இவர் முதல் பழுப்புக் குறுமீன் கிளிசே 229B யின் இணைக்கண்டுபிடிப்பாளர் ஆவார்.  இவர் புற்வெளிக் கோள்களிலும் பழுப்புக் குறுமீன்களிலும் தகவமைவு ஒளியியலிலும் வான்பொருள் ஒளிமுகட்டியலிலும் முனைவான ஆய்வை மேற்கொள்கிறார். ஓப்பன்கீமர் நாசாவிலும்,  தேசிய அறிவியல் அறக்கட்டலையிலும் அமெரிக்கத் தேசிய ஆராய்ச்சி மன்றத்திலும் பல குழுக்களைல் உள்ளார். இவர் புறவெளிக்கோள் படம்பிடிக்கும் திட்டம் 1640 இன் முதன்மை ஆய்வாளர் ஆய்வாளர் ஆவார்.

இவர் 2001 இல் அமெரிக்க இயற்கை வரலாற்று அருங்காட்சியகத்தில் ஆய்வைத் தொடர நியூயார்க் நகருக்குத் திரும்பிவந்தார். இங்கு இவர் 2004 இல் புல உறுப்பினராகச் சேர்ந்தார். இவர் பொதுமக்களுக்கும் தொழில்முறை அறிஞருக்கும் வானியல் ஆராய்ச்சிம் குறித்து விரிவுரைகள் நிகழ்த்துகிறார்.

## தகைமைகளும் விருதுகளும்

* 2009: இளம் அறிவியலாளருக்கான பிளாவத்னிக் விருது நியூயர்க் அறிவியல் கல்விக்கழகம்
* 2003: கார்டெல் நினைவு விரிவுரை, கார்டெல் வான்காணகம், வெல்லிங்டன், நியூசிலாந்து 
* 2002-2004: அமெரிக்க இயற்கை வரலாற்று அருங்காட்சியகத்தின் கால்புபிளைசுச் ஆராய்ச்சி நல்கை
* 2002: தேசிய அறிவியல் கல்விக்கட்டளை, பெக்மன் அறிவியல் முன்னணியின் அழைப்புப் பங்கேற்பாளர் 
* 1999-2002: அபுள் முதுமுனைவர் ஆய்வு நல்கை (பென் ஓப்பன்கீமர் எனப் பட்டியலில் சேர்த்தல்)
* 1994-1997: தேசிய அறிவியல் அறக்கட்டளை, பட்டமேற்படிப்பு ஆய்வு நல்கை
* 1990-1994: ஐ. ஐ. இராபி அறிவியல் அறிஞர் கொலம்பியா பல்கலைக்கழகம் 
* 1990: வெசுட்டிங்கவுசு அறிவியல் போட்டி, தகைமை அறிவிப்பு
* 1989: நியூயார்க் அறிவியல் கல்விக்கழகம், அறிவியல் எழுத்துப் போட்டி, முதல் இடம்

## மேற்கோள்கள்

## வெளி இணைப்புகள்
* Rebecca Oppenheimer at American Museum of Natural History
* Department of Astrophysics at American Museum of Natural History
* The Lyot Project

பகுப்பு:அமெரிக்க வானியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:பெண் வானியலாளர்கள்
பகுப்பு:வாழும் மக்கள்
பகுப்பு:1972 பிறப்புகள்
பகுப்பு:கொலம்பியா பல்கலைக்கழக முன்னாள் மாணவர்கள்
ஆவணக்கோப்பு வடிவம்

**ஆவணக் கோப்பு வடிவம்** (document file format) என்பது  உரைக்கோப்பு அல்லது இருமக்கோப்பு என்ற கணியக் கோப்புகளுக்குத் தேவையான வடிவம் ஆகும். ஒரு கணினி திரும்பத்திரும்ப பயன்டுத்துவதற்கான ஆவணத்தை, கணியத் தரவு தேக்ககத்தில் சேமிக்கிறது. இவ்வகை மறுபயன்பாட்டிற்கு தேவையான, அந்த ஆவணத்திற்கான சேமிப்பு வடிவமே,  ஆவணக் கோப்பு வடிவம் என்றழைக்கப் படுகிறது. இச்சூழலில், அங்கே திரளாகவும், மாறுபாடுகள் கொண்டதாகவும் ஆவணக் கோப்பு வடிவங்கள் காணப்படுகின்றன. எதிர்காலத்திற்குத் தேவையான மிகவும் அடிப்படையான நுட்ப வடிவம் எக்ஸ்எம்எல் என்று, ஒரு மேலோட்டமான கணக்கெடுப்புத் தெரிவிக்கிறது. அதைப்போலவே,  பி.டி.எவ் என்பது நிலையான வடிவமைப்புக் கொண்ட ஆவணங்களுக்கு உரிய வடிவமாகத் திகழும். எடுத்துக்காட்டுகள்  XML அடிப்படையிலான திறநிலை வடிவ சீர்தரங்கள்( open format standards) DocBook, எக்சு.எச்.டி.எம்.எல், புதிய வருகையான  [சீர்தரத்துக்கான அனைத்துலக நிறுவனம்(ISO) /அனைத்துலக மின்னுட்ப ஆணையம் (International Electrotechnical Commission(IEC)  சீர்தரங்கள்,  [திறந்த ஆவண வடிவம் (ISO 26300:2006) மற்றும்  ஒப்பிசு ஓப்பின் எக்சு.எம்.எல் (ISO 29500:2008) போன்றவைகளைக் கூறலாம்.

## பொதுவான ஆவணக்கோப்பு வடிவங்கள்
நிறையுரை வடிவம் (Rich Text Format - RTF) — என்ற வடிவம், 1987 முதல் மைக்ரோசாப்ட் நிறுவனத்தால், அவர்களது மென்பொருட்களுக்காகவும், வளர்த்தோங்கச் செய்யப்படுகிறது.  பல்லியக்குத்தள  ஆவணப்  பரிமாற்ற நிகழவும் இது பயனாகிறது 

## மேற்கோள்கள்

பகுப்பு:கோப்பு வடிவங்கள்
கிறிஸ்டோபர் அந்தோனி பிசாரைட்ஸ்

**கிறிஸ்டோபர் அந்தோனி பிசாரைட்ஸ்** (*Sir Christopher Antoniou Pissarides*, பிறப்பு: பிப்ரவரி 20, 1948  ) ஒரு பிரித்தானிய-சைபிரியாட் பொருளியல் நிபுணர்.  இவர் பொருளாதாரம் மற்றும் அரசியல் அறிவியல் போராசிரியர் மற்றும் லண்டன் மேலாண்மை பள்ளியில் ரிகுஸ் பேராசிரியர். இவரின் ஆராய்ச்சிகள் பருபொருளியல், பொருளாதார வளர்ச்சி, தொழிலாளர் பொருளாதாரம் மற்றும் பொருளாதார கொள்கை பற்றியதாக இருந்தது. 2010 ஆம் ஆண்டின் பொருளாதாரத்திற்கான நோபல் பரிசுபீட்டர் ஆர்தர் டயமண்ட் மற்றும் தாலே தோமஸ் மார்டென்சென் உடன் இணைந்துப் பெற்றார்.

## ஆரம்ப வாழ்க்கை
பிசாரைட்ஸ் நிகோசியா, சைப்பரஸ் ஒரு கிரேக்க குடும்பத்தில் பிறந்தார்.  அவர் பான்சைபிரியன் ஜிம்னாசிய்ம், நிகோசியாவில் பயின்றார். இவர் எசக்ஸ் பல்கலைகழகத்தில் 1970 ஆம் ஆண்டில் இளங்கலை (BA ) பொருளியல் பட்டமும் மற்றும் 1971 ஆம் ஆண்டில் முதுகலை பொருளியல் (MA) பட்டமும் பெற்றார். இதனை தொடர்ந்து லண்டன் மேலாண்மைப் பள்ளியில் 1973 ஆம் ஆண்டில் மிசியோ மோரிசிமா மேற்பார்வையில் முனைவர் பட்டம் (PhD) பெற்றார்.

## ஆசிரியர் பணி
இவர் லண்டன் மேலாண்மைப் பள்ளியில் ரிகுஸ் பேராசிரியாராக 1976 ஆம் ஆண்டு முதல் இருந்தார்  மற்றும் பருப்பொருளியல் துறையின் ஆசிரியராகவும் இருந்தார்.  1974 முதல் 1976 வரையில் செளத்தாம்டன் பல்கலைகழகத்தில் பேராசிரியராக இருந்தார். 1979 முதல் 1980 வரை ஹார்வர்டு பல்கலைக்கழகம் மற்றும் 1990 முதல் 1991 வரை கலிபோர்னியா பல்கலைக்கழகம் (பெர்க்லி)  வருகை பேராசிரியராகவும் இருந்திருக்கிறார்.

## மேற்கோள்கள்

## வெளி இணைப்புகள்
* Christopher A Pissarides personal page at London School of Economics
* Christopher Pissarides ' personal website
* whoswhoineconomics.com 
* Equilibrium in the Labour Market with Search Frictions 2010 lecture at NobelPrize.org

பகுப்பு:1948 பிறப்புகள்
பகுப்பு:வாழும் மக்கள்
பகுப்பு:பிரித்தானியப் பொருளியலாளர்கள்
பகுப்பு:நோபல் பரிசு பெற்ற பிரித்தானியர்கள்
பகுப்பு:சர் பட்டம் பெற்றவர்கள்
பகுப்பு:நோபல் பொருளியற் பரிசு பெற்றவர்கள்
இலிசியா வர்தே

**இலிசியா வர்தே** *(Licia Verde)* (பிறப்பு: 1971, வெனிசு, இத்தாலி) ஓர் அண்டவியலாளரும் கோட்பாட்டு இயற்பியலாளரும் ஆவார். இவர் இப்போது பார்சிலோனா பல்கலைக்கழக கட்டலான் ஆராய்ச்சி, உயராய்வு நிறுவனத்தில்  இயற்பியல், வானியற்பியல் பேராசிரியராக உள்ளார். இவரது ஆய்வு ஆர்வம் அண்டப் பேரியல் கட்டமைப்பு, கருப்பு ஆற்றல், உப்பல்நிலை அண்டம் அண்ட நுண்ணலைப் பின்னணி ஆகியவற்றில் குவிந்துள்ளது.

## வாழ்க்கைப்பணி
இவர் 2000 முதல் 2003 வரை அமெரிக்காவில் பிரின்சுடன் பல்கலைக்கழக வானியற்பியல் புலங்களின் இணை ஆய்வாளராக இருந்தார். 
இவர் 2003 முதல் 2007 வரை அமெரிக்க பென்சில்வேனியா பல்கலைக்கழக இயற்பியல், வானியல் துறையின் பேராசிரியராக இருந்தார். 
இவர் 2007 முதல் 2009வரை பிரின்சுடன் பல்கலைக்கழக வானியற்பியல் துறையில் வருகைதரு முதுநிலை ஆராய்ச்சி நல்கை பெற்ர உறுப்பினராக இருந்தார். 
இவர் 2007 இல் இருந்து  அண்மைவரை இசுபெய்ன் பார்சிலோனா பல்கலைக்கழகத்தின் கட்டலான் ஆராய்ச்சி, உயராய்வு நிறுவன (ICREA) அண்டவியல் பேராசிரியராக உள்ளார். 
இவர் 2012 முதல் 2013 வரை சுவிட்சர்லாந்து செர்ன் இணை ஆய்வாளராக இருந்தார். 
இவர் 2013 முதல் 2016 வரை நார்வே ஓசுலோ பல்கலைக்கழக வானியல், இயற்பியல் பேராசிரியராக இருந்தார். 
இவர் 2015 முதல் 2016 வரை அமெரிக்க ஆர்வார்டு பல்கலைக்கழக் இராடுகிளிப் உயராய்வு நிறுவன ஆய்வுறுப்பினராக இருந்தார்.

## தகைமைகளும் விருதுகளும்

## மேற்கோள்கள்

## வெளி இணைப்புகள்

பகுப்பு:வாழும் மக்கள்
பகுப்பு:இத்தாலிய இயற்பியலாளர்கள்
பகுப்பு:பெண் இயற்பியலாளர்கள்
பகுப்பு:1971 பிறப்புகள்
பகுப்பு:இத்தாலிய வானியலாளர்கள்
பகுப்பு:பெண் வானியலாளர்கள்
பகுப்பு:இத்தாலியப் பெண் அறிவியலாளர்கள்
பகுப்பு:எடின்பரோ பல்கலைக்கழக முன்னாள் மாணவர்கள்
ஆய்மூர் அய்யாறு சுவாமிகள்

**ஆய்மூர் அய்யாறு சுவாமிகள்** (அய்யனாறு சித்தர்) 300-ஆம் ஆண்டில் தமிழ் நாட்டில் உள்ள நாகப்பட்டினம் மாவட்டம், திருக்குவளை வட்டம், ஆய்மூர் கிராமத்தில் வாழ்ந்தவர். இந்த ஊரில் அய்யனாறு சித்தர் ஜீவ சமாதி ஞான பீடம் உள்ளது. இவ்வூரில் வாழ்ந்த மக்கள் அவரை அய்யாறு சித்தர் என்று அழைத்தார்கள்.

## இதனையும் பார்க்க
*சித்தர்கள் பட்டியல்

பகுப்பு:சித்தர்கள்
சூரை

**சூரை** (*Tuna*) என்பது கானாங்கெளுத்தி வகையைச் சேர்ந்த உவர்நீரில் வாழும் மீன் இனம் ஆகும். இதில் 5 பேரினங்களாக மொத்தம் 15 இனங்கள் உள்ளன. இது வேகமாக நீந்தக்கூடிய மீன்களில் ஒன்றாகும். சான்றாக மஞ்சள் துடுப்புச் சூரை மணிக்கு 75 கிலோ மீட்டர்கள் வரை செல்லக் கூடிய திறன் கொண்டது.

வெப்பக் கடல்களில் காணப்படும் இவ்வகை மீன்கள் வணிகத்திற்காக பெருமளவில் பிடிக்கப்படுகின்றன. அதிகமாக பிடிக்கப்படுவதன் விளைவாக தென் நீல துடுப்புச் சூரை போன்ற சில சூரை இனங்கள் தற்போது அழிவின் விளிம்பில் உள்ளன.

## உணவாக
மாலத்தீவில் சூரை மீன்களைக கொண்டு தயாரிக்கப்படும் மாசிக் கருவாடு என்ற உணவு, மாலத்தீவு, இலங்கை, தென்னிந்தியா, கேரளா மற்றும் லட்சத்தீவு போன்ற பகுதி மக்களால் உண்ணப்படுகின்றது.

## வகைப்பாடு
*குடும்பம் *ஸ்கோம்பிரிடே* : கானாங்கெளுத்தி 
**இனம் *துன்னினி : சூரை*
***பேரினம் *அல்லோதுன்னஸ்* : கேரை 
***பேரினம் *ஆக்சிஸ்* : எலிச்சூரை
***பேரினம் *இயூதைன்னஸ்* : சுரளி
***பேரினம் *கத்சுவோனஸ்* : வரிச்சூரை
***பேரினம் *துன்னஸ்* : உண்மைச்சூரை 
****துணையினம் *துன்னஸ்* : மஞ்சள் துடுப்பு இனம்
****துணையினம் *நியோதுன்னஸ்* : நீல துடுப்பு இனம்

## மேற்கோள்கள்

பகுப்பு:மீன்கள்
முனைய துணைக்கோள் ஏவுகலம்-சி40

**முனைய துணைக்கோள் ஏவுகலம்-சி40** (*PSLV-C40*) ஏவுகலம், 31 செயற்கைக்கோள்களுடன் ஸ்ரீஹரிகோட்டாவிலிருந்து சனவரி 12 அன்று விண்ணில் ஏவப்பட்டது. இந்த 31 செயற்கைக்கோள்களில், பாதுகாப்புப் படைகளுக்கு உதவும் கார்டோசாட்-2 செயற்கைக்கோளுடன், 1 மைக்ரோ செயற்கைக் கோள், ஒரு நானோ செயற்கைக்கோள் ஆகிய மூன்றும் இந்தியாவைச் சேர்ந்தவையாகும். 3 மைக்ரோ செயற்கைக்கோள்கள், 25 நானோ செயற்கைக்கோள்கள் ஆகியவை கனடா, ஐக்கிய அமெரிக்க நாடுகள், பின்லாந்து, பிரான்சு, கொரியா, இங்கிலாந்து ஆகிய நாடுகளைச் சேர்ந்தவையாகும். பி.எஸ்.எல்.வி. செலுத்திய வாகனத்தின் மொத்த எடை 1323 கிலோகிராம் ஆகும். பூமியைத் துல்லியமாகக் கண்காணிக்கவும், தொலையுணர்வு சேவைகளை வழங்கவும் கார்டோசாட்-2 செயற்கைக்கோளானது அனுப்பப்பட்டுள்ளது. இந்த செயற்கைக்கோள் இந்தியாவின் 100 ஆவது செயற்கைக்கோள் ஆகும். இந்த கார்ட்டோசாட்-2 செயற்கைக்கோள் புவியிலிருந்து 505 கிலோமீட்டர் தொலைவிலுள்ள புவிவட்டப்பாதையில் நிலைநிறுத்தப்பட்டது.

### பயன்பாடு
கார்ட்டோசாட்-2 புவி கண்காணிப்பு பணிக்காக ஏவப்படுகிறது. இது நில வரைபடம் தயாரித்தல், கடலோர நிலங்களின் பயன்பாடு, ஒழுங்குபடுத்துதல் போன்ற பணிகளுக்கு மிகவும் உதவிகரமாக இருக்கும் எனவும், இதற்காக துல்லியமாக படம் எடுக்கும் நிழற்படக்கருவி இதில் பொருத்தப்பட்டுள்ளன என்று இந்திய விண்வெளி ஆய்வு மையம் தெரிவித்துள்ளது.

## மேற்கோள்கள்

பகுப்பு:2018 இல் இந்தியா
பகுப்பு:முனைய துணைக்கோள் ஏவுகலம்


## இவற்றையும் காண்க
பிஎஸ்எல்வி-சி37
அலவாய்பட்டி

**அலவாய்ப்பட்டி** (*Alavaipatti*) என்பது தமிழ்நாடு மாநிலத்தில் உள்ள நாமக்கல் மாவட்டத்தில் இருக்கும் அலவாய்ப்பட்டி ஊராட்சிக்குட்பட்ட ஒரு சிற்றூராகும்.அலவாய்பட்டிமலை இந்த கிராமத்திற்கு அருகில் கிழக்கு திசையில் அமைந்துள்ளது.இந்தக் கிராமத்தின் பெயர் அலவாய்மலையிலிருந்து பெறப்பட்டது. பிற்காலத்தில் அது  அலவாய்பட்டி ஆனது.
**அலவாய்மலை** (*Alavaimalai*)  வெண்ணந்தூருக்குக் கிழக்கே அமைந்துள்ளதொரு மலையாகும். இம் மலை கொங்கு நாட்டில் உள்ள ஒரு மலையாகும். கொங்கு நாடு என்பது கிருஷ்ணகிரி தருமபுரி சேலம் நாமக்கல் ஈரோடு திருப்பூர் கோயமுத்தூர் நீலகிரி மாவட்டங்களை உள்ளடக்கிய பகுதி ஆகும்.
## பெயர்க் காரணம்
அலவாய்மலை என்ற இங்குள்ள மலையின் பாதி உயரத்தில் அருள்மிகு ஸ்ரீ சுப்பராயர் முருகன் கோயில் உள்ளது. உலைவாய் மலை என்ற பெயர் திரிந்து அலவாய்மலை என வழங்கப்படுகிறது. மலையின் அடிவாரத்தில் உள்ள ஊர் அலவாய்பட்டி என அழைக்கப்படுகிறது.
***கொங்கணமலை:** கொங்கண சித்தர் நீண்டகாலமாக இங்கே வசித்து வந்ததாக கூறப்படுகிறது. இதனால், இந்த மலைக்கு கொங்கணகிரி என்ற பெயரும் உண்டு.

## மேற்கோள்கள்

பகுப்பு:நாமக்கல் மாவட்டத்திலுள்ள கிராமங்கள்
மண் விலங்கியல்

**மண் விலங்கியல்** *(Soil zoology )*என்பது முழுமையாகவோ அல்லது பகுதியாகவோ  மண்ணில் வாழும் விலங்குகளைப் பற்றி படிக்கின்ற அறிவியல் பிரிவாகும். 1955 ஆம் ஆண்டு  இங்கிலாந்திலுள்ள நாட்டிங்காம் பல்கலைக் கழகத்தில்,  மண் விலங்கியல் வல்லுநர்கள் அவர்களுடைய ஆய்வுகளை வழங்கும் மாநாட்டில் முதன்முதலில் இச்சொற்றொடரைப் பயன்படுத்தினர் .
  
## மேற்கோள்கள்

## புற இணைப்புகள்
*D. Keith McE. Kevan, Ethnoentomologist , *[[Cultural Entomology Digest]]* 3

பகுப்பு:மண் அறிவியல்
மச்சபூச்சர மலை

**மச்சபூச்சரம்** (**Machapuchare**),   வடமத்திய நேபாளத்தில், இமயமலை மலத்தொடரில் அன்னபூர்னாவிற்கு தெற்கில் இரட்டை உச்சிககளுடன் கூடிய மலையாகும். நேபாள மக்கள்,  இம்மலையை சிவபெருமானின் உறைவிடம் எனக் கருதுவதால், இம்மலையில் மக்கள் ஏறுவதற்கு அனுமதி மறுக்கப்பட்டுள்ளது.

## அமைவிடம்
அன்னபூர்ணா மலையின் தெற்கே அமைந்த 22,793 அடி உயரத்தில் அமைந்த மச்சபூச்சரம் மலை, கண்டகி மாநிலத்தில் நேபாள மாநில எண் 5ல், காஸ்கி மாவட்டத்தின் நிர்வாகத் தலைமையிடமான பொக்காரா-லெக்நாத் நகரத்திற்கு வடக்கே 25 கிலோ மீட்டர் தொலைவில் உள்ளது. 

இதன் இரட்டை கொடுமுடிகள் மீனின் வால் போன்று அமைந்துள்ளதால், நேபாள மொழியில் இம்மலைக்கு மச்சபூச்சரம் மலை என அழைக்கப்படுகிறது. 

மச்சபூச்சரமலை, ஆல்ப்ஸ் மலைத்தொடரின், மட்டர்ஹார்ன் மலை வடிவத்தில் அமைந்துள்ளதால், இம்மலையை **நேபாளத்தின் மட்டர்ஹார்ன் மலை** என்று அழைப்பர்.

## இதனையும் காண்க
* லெக்நாத்
* காஸ்கி மாவட்டம்

## படக்காட்சியகம்

File:Falling star machhapuchhre.jpg|மச்சபூச்சரமலையில் நட்சத்திரங்கள் விழுவது போன்ற காட்சி
File:Machapuchare with green hillside.jpg|கிம்ரோனிலிருந்து 
File:Machapuchare in cloud.jpg|சோமரோங் செல்லும் வழியில்
File:Machhapuchchhre (Fish Tail) peak from Machhapuchchhre base camp (MBC).jpg|அடிவாரத்திலிருந்து மீன் வால் வடிவத்தில் மச்சபூச்சர மலை 
File:Machapuchare close-up of summit ridge.jpg|சோம்ரோங் மேலிருந்து
File:Machapuchare from Annapurna Base Camp lodges.jpg|அன்னபூர்ணா காப்பகத்திலிருந்து
File:Mt.Macchapucchere (1).JPG|மச்சபூச்சர மலை
File:Mt.Machhapuchhre.jpg| மச்சபூச்சர மலை
File:Machapuchare close-up from Annapurna Base Camp lodge.jpg|மச்சபூச்சர மலையின் கொடுமுடி
File:06 Tadapani.jpg|மீன் வால் போன்ற மச்சபூச்சரமலை
File:Machapuchre-wow.jpg|அடிவாரத்திலிருந்து, மச்சபூச்சர மலை


## ஆதாரங்கள்
* Andy Fanshawe and Stephen Venables, *Himalaya Alpine Style*. Hodder and Stoughton, 1995.
* Wilfrid Noyce, *Climbing the Fish's Tail*, London, 1958
* Koichiro Ohmori, *Over The Himalaya*, Cloudcap Press/The Mountaineers, 1994.

## மேற்கோள்கள்

## வெளி இணைப்புகள்

* மீன் வால் போன்ற இரட்டை கொடுமுடிகள் கொண்ட மச்சபூச்சர மலையின் காணொளி
*மச்சபூச்சர மலையின் காணொளி

* 
பகுப்பு:இமயமலைத் தொடர்
பகுப்பு:காஸ்கி மாவட்டம்
பகுப்பு:கண்டகி பிரதேசம்
தேப்ரா எல்மெகிரீன்

**தேப்ரா மெலாய் எல்மெகிரீன்** *(Debra Meloy Elmegreen)* (பிறப்பு: நவம்பர் 23, 1952, சவுத் பெண்டு, இந்தியானா) ஓர் அமெரிக்க வானியலாளர் ஆவார். வானியற்பியலில் பிரின்சுடன் பல்கலைக்கழகத்தில் பட்டம் பெற்ற முதல் பெண்மணி இவரே. மேலும். கார்னிகி வான்காணகங்களில் முதல் முதுமுனைவர் ஆராய்ச்சியாளராக விளங்கியவரும் இவரே ஆவார். இவர் புரூசு எல்மெகிரீன் எனும் வானியலாளரை மணந்தார். அதுமுதல் இவர்கள் இருவரும் ஒன்றாகவே இணைந்து வானியல் ஆய்வுக் கட்டுரைகளை எழுதினர்.

இவர் 1985 இல் இருந்து வாசர் கல்லூரியில் வானியல் பேராசிரியராக உள்ளார். இவர் 1997 இல் ஒரு வானியல் நூலை எழுதிவனார். அதைப் பிரென்டிசு கால் குழுமம் 1997 இல் வெளியிட்டது. இவர் 2010 முதல் 2012 வரை அமெரிக்க வானியல் கழகத்தின் தலைவராக இருந்தார்2.

## வாழ்க்கை
இவர் இந்தியானாவில் உள்ள சவுத் பெண்டில் 1952 இல் பிறந்தார்ரிவர் இளமையிலேயே வானியலில் ஆர்வும் பூண்டிருந்தார்.  இவர் 1975 இல் தன் வானியற்பியல் இளவல் பட்டத்தைப் பிரின்சுடன் பல்கலைக்கழகத்தில் பெற்றார். இங்கு வானியற்பியலில் பிரின்சுடன் பல்கலைக்கழகத்தில் பட்டம் பெற்ற முதல் பெண்மணி இவரே. இவர் ஆர்வார்டு பல்கலைக்கழகத்தின் வானியலில் முதுவர் பட்டமும் முனைவர் பட்டமும் பெற்றார். இவர் ஏல் வான்காணகத்தில் (இப்போது மவுன்ட் வில்சன் வான்காணகம்)1979 இல் இருந்து முதுமுனைவர் ஆராய்ச்சியாளராக இருந்தார். இவர் கார்னிகி வான்காணகங்களிலேயே முதல் முதுமுனைவர் ஆராய்ச்சியாளராக விளங்கியவரும் இவரே. இவர்1985 இல் இருந்து வாசர் கல்லூரியில் வானியலைப் பயிற்றுவிக்கலானர்.  இவர் 1990 இல் இணைப்பேராசிரியராகவும் 1993 இல் இருந்து துறைத்தலைவராகவும் ஆனார். இவர் விண்மீன் உருவாக்கம், பால்வெளி உருவாக்கம், பால்வெளிப் பகடிமலர்ச்சி ஆகிய புலங்களில் ஆர்வம் காட்டினார். இவர் 1997 இல் வானியலில் பட்டப்படிப்பு மாணவருக்கான *பால்வெளிகளும் பால்வெளிக் கட்டமைப்பும்* எனும் பாடநூலை பிரென்டிசு கால் குழுமம் வழியாக வெளியிட்டார். இவர் 200 அளவுக்கும் மேற்பட்ட கல்விசார் கட்டுரைகளை வெளியிட்டுள்ளார். இவர் 2010 முதல் 2012 வரை அமெரிக்க வானியல் கழகத்தின் தலைவராகவும் இருந்தார். இவர் 2010 இல் வானியல், வானியற்பியல் பத்தாண்டு அளக்கையின் குழும உறுப்பினராகத் தேசிய அறிவியல், பொறியியல், மருத்துவக் கல்விக்கழகத்தால் அமர்த்தப்பட்டார்.

இவர் 1976 இல் வானியலாலர் புரூசு எல்மெகிரீனை மணந்தார். இவர்கள் இருவரும் 2013 இல், "புடவியில் சுருள் கட்டமைப்பின் தோற்றம்" எனும் ஆய்வுக்கட்டுரையை *வானியற்பியல் இதழில்* வெளியிட்டனர்.

## பணிகள்
**Galaxies and Galactic Structure*, Prentice Hall, 1997, 

இவர் 200 அளவுக்கும் மேற்பட்ட கல்விசார் கட்டுரைகளை வெளியிட்டுள்ளார். அவற்றில் பின்வருவனவும் அடங்கும்.

* Elmegreen, D. M., S4 G team, 2011, “Grand Design and Flocculent Spirals in the Spitzer Survey of Stellar Structure in Galaxies,” Astrophysical Journal, 737, 32
* Elmegreen, D.M., et al. 2009, “Clumpy Galaxies in GEMS and GOODS: Massive Analogs of Local Dwarf Irregulars,” Astrophysical Journal, 701, 306
* Elmegreen, D., et al. 2007, “Resolved Galaxies in the Hubble Ultra Deep Field: Star Formation in Disks at High Redshift,” Astrophysical Journal, 658, 763

## மேற்கோள்கள்

பகுப்பு:அமெரிக்க வானியலாளர்கள்
பகுப்பு:அமெரிக்க வானியற்பியலாளர்கள்
பகுப்பு:1952 பிறப்புகள்
பகுப்பு:வாழும் மக்கள்
பகுப்பு:பெண் வானியலாளர்கள்
பகுப்பு:பெண் வானியற்பியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:பிரின்ஸ்டன் பல்கலைக்கழக முன்னாள் மாணவர்கள்
பகுப்பு:ஆர்வர்டு பல்கலைக்கழக முன்னாள் மாணவர்கள்
தோரிசு தவோவு

**தோரிசு தவோவு** *(Doris Daou)* (பிறப்பு: 1964) ஓர் இலெபனானில் பிறந்த கனடிய வானியலாளர் ஆவார். இவர் கல்வி, பரப்புரை சார்ந்து நாசாவுக்காகப் பணிபுரிகிறார். இவர் நாசா நிலா அறிவியல் நிறுவனத்தின் இணை இயக்குநராவார். இவர் மேலும் நாசாவின் கோள்தேட்டத்துக்கான சிறுபுத்தாக்கத் (SIMPLEx) திட்டத் தொடர்பாளர் ஆவார்".

## இளமையும் கல்வியும்
தவோவின் குடும்பம் இவரது குழந்தைப் பருவத்திலேயே போரால் பீடிக்கப்பட்ட இலெபனானில் இருந்து கனடாவுக்குப் புலம்பெயர்ந்தது. இவர் கியூபெக்கில் உள்ள மாண்ட்ரீல் பல்கலைக்கழகத்தில் கல்விகற்று, மாறும் விண்மீன்களின் வளிமண்டல அளபுருக்களில்  ஆய்வு மேற்கொண்டுள்ளார்.

## வாழ்க்கைப்பணி

இவர் பிறகு அமெரிக்காவில் உள்ள மேரிலாந்து, பால்டிமோருக்கு சென்று, அங்கு 9 ஆண்டுகள் அபுள் விண்வெளித் தொலைநோக்கியில் பணிசெய்தார்.  பின்னர், இவர் சுபிட்சர் விண்வெளித் தொலைநோக்கியை ஏவும் ஆயத்தப் பணிக்காக மாற்றப்பட்டார்.  இங்கு இவர் கல்விப் பணியிலும் மக்கள் பரப்புரைப் பணியிலும் ஈடுபட்டார்.

இவர் அமெசு ஆராய்ச்சி மையத்தில் பரப்புரை, கல்வி வல்லுனராக வேலை செய்துள்ளார்.  மேலும் நாசாவின் நல்கைத் திட்டங்களிலும் பணிபுரிந்துள்ளார்.

இப்போது தவோவு வாசிங்டன் டி. சி யில் நாசா தலைமையக வானியலாளராக உள்ளார்  இவர் *     வானியலாளரைக் கேளுங்கள்* காணொளிப் படத் திட்டத்தை வடிவமைத்து தயாரித்துள்ளார்.  இவர் தொடர்ந்து அறிவியல் இதழ்களில் கட்டுரைகளை வெளியிட்டு வருகிறார்.

இவர் பிரெய்லியில் 2008 இல் வெளியிடப்பட்ட * கட்புலனாத வானத்தைத் தொட்டுப் பாருங்கள் (Touch the Invisible Sky)* எனும் நூலின் இணையாசிரியர் ஆவார்.

## தேர்ந்தெடுத்த வெளியீடுகள்
Daou, D. *et al.* (1990) *[http://adsabs.harvard.edu/full/1990ApJ...364..242D Spectroscopic studies and atmospheric parameters of pulsating da white-dwarf (zz-ceti) stars]*, Astrophys. J. **364**(1), 242-250. DOI: 10.1086/169407

## மேற்கோள்கள்


## வெளி இணைப்புகள்
* Ask An Astronomer (Caltech)
* "Invisible Sky" (podcast, 11:14)

பகுப்பு:கனடிய வானியலாளர்கள்
பகுப்பு:வாழும் மக்கள்
பகுப்பு:கனடியப் பெண் அறிவியலாளர்கள்
பகுப்பு:இலெபனான் பெண் அறிவியலாளர்கள்
பகுப்பு:பெண் வானியலாளர்கள்
பகுப்பு:இலெபனான் வானியலாளர்கள்
பகுப்பு:1964 பிறப்புகள்
சிர்க்கோனியம் நைட்ரைடு

**சிர்க்கோனியம் நைட்ரைடு** *(Zirconium nitride)* என்பது ZrN என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இச்சேர்மத்திற்கே உரிய பண்புகளால் இது பல்வேறு வழிகளில் பயன்படுத்தப்படுகிறது.
 
## பண்புகள்

இயற்பிய ஆவிப் படிவு முறையில் சிர்க்கோனியம் நைட்ரைடு மெல்லிய தங்க நிறத்தில் உலோகத் தங்கம் போலவே உருவாக்கப்படுகிறது. அறைவெப்பநிலையில் சிர்க்கோனியம் நைட்ரைடின் மின் தடைத்திறன் 12.0 µΩ•செ.மீ ஆகும். மேலும், மின் தடையின் வெப்பநிலைக் கெழு மதிப்பு 5.6•10−8 Ω•செ.மீ/கெல்வின், மீக்கடத்துத்திறன் இடைநிலை வெப்பம் 10.4 கெல்வின், தளர்வுநிலை அணிக்கோவை அளவுரு 0.4575  நானோமீட்டர் போன்றவையும் இதன் தனிச்சிறப்பு பண்புகளாகும். இவற்றைத் தவிர சிர்க்கோனியம் நைட்ரைடு ஒற்றைப் படிகத்தின்  கடினத் தன்மை மதிப்பு 22.7±1.7 கிகாபாசுகல் என்றும், மீட்சிக் குணக மதிப்பு 450 கிகாபாசுகல் என்றும் கணக்கிடப்பட்டுள்ளது. 
 
## பயன்கள்

தைட்டானியம் நைட்ரைடு போன்ற ஒரு கடினமான பீங்கான் பொருளாகவும், சிமெண்ட் போல வெப்பந் தாங்கும் பொருளாகவும் சிர்க்கோனியம் நைட்ரைடு கருதப்படுகிறது. இதனால் இச்சேர்மத்தை வெப்பந்தாங்கும் பொருட்களாகவும், பீங்கான் உலோகமாகவும், புடக் குவளைகளாகவும் பயன்படுத்துகின்றனர். இயற்பிய ஆவிப் படிவுப் பூச்சுச் செயல்முறையில் இதைப்பயன்படுத்தும் போது பொதுவாக மருத்துவக் கருவிகளின் மீது பூசப் பயன்படுத்துகின்றனர். தொழிற்சாலைகளில் குறிப்பாக துளையிடும் கருவிகளிலும், தானியங்கிப் பொறிகள் மற்றும் விண்வெளி பொறிகளிலும் சிர்க்கோனியம் நைட்ரைடைப் பயன்படுத்துகின்றனர். இவற்றைத் தவிர அரிக்கும் சூழல்களில் உடுத்தும் பொருளாகவும் இது பயன்படுகிறது.

ராக்கெட்டுகள் மற்றும் வானூர்திகளில் ஐதரசன் பெராக்சைடு எரிபொருள் கலத்தின் உள்ளக உறையாக சிர்க்கோனியம் நைட்ரைடைப் பயன்படுத்த பரிந்துரைக்கிறார்கள்.

## மேற்கோள்கள்

பகுப்பு:சிர்க்கோனியம்(III) சேர்மங்கள்
பகுப்பு:நைட்ரைடுகள்
பகுப்பு:மீக்கடினப் பொருட்கள்
பகுப்பு:பாறை உப்பு படிகக் கட்டமைப்பு
திலௌராகோட்

**திலௌராகோட்** (**Tilaurakot **) நேபாள நாட்டின், லும்பினி மாநிலம், கபிலவஸ்து மாவட்டத்தில் உள்ள  கிராமிய நகராட்சி மன்றம் ஆகும். 

1991ம் ஆண்டு மக்கள் தொகை கணக்கெடுப்பின் படி, இதன் மக்கள் தொகை 5,684 ஆகும்.

கௌதம புத்தர் துறவறம் ஏற்பதற்கு முன் குடும்பத்தினருடன் 29 ஆண்டுகள் அரண்மனையில் வாழ்ந்த, பண்டைய கபிலவஸ்து நகரம் இக்கிராமத்தில் தான் இருந்தது என நேபாள நாட்டவர்கள்  கருதுகின்றனர். இக்கிராமத்தின் மேற்கில் உள்ள லும்பினித் தோட்டத்தில் மாயாதேவி புத்தரைப் பெற்றெடுத்ததாக கருதுகின்றனர்.  

## வரலாறு

சீன பௌத்தப் பிக்குளான பாசியான் மற்றும் யுவான் சுவாங் கபிலவஸ்துவிற்கு புனித யாத்திரை மேற்கொண்ட குறிப்புகளின் அடிப்படையில்,, 19ம் நூற்றாண்டில் இக்கிராமத்திலும், இதனருகே உள்ள  இந்தியாவின்  பிப்ரவா கிராமத்திலும் அகழ்வாராய்ச்சிகள் மேற்கொள்ளப்பட்டது.

சில அகழ்வாராய்ச்சியாளர்கள் நேபாள நாட்டின் திலௌராகோட் கிராமமே கௌதம புத்தர் வாழ்ந்த பண்டைய கபிலவஸ்து நகரம் என கருதுகின்றனர். பிற அகழ்வாராய்ச்சியாளர்கள்,  நேபாளத்தின் திலௌராகோட் கிராமத்திலிருந்து 16 கிலோமீட்டர் தொலைவில் உள்ள  இந்தியாவின் உத்தரப் பிரதேசம் மாநிலத்தின் சித்தார்த் நகர் மாவட்டத்தில் உள்ள பிப்ரவா கிராமமே புத்தர் அரண்மனையில் வாழ்ந்த பண்டைய கபிலவஸ்து நகரமாகும் எனக்கருதுகின்றனர்.

## இதனையும் காண்க
* கபிலவஸ்து (பண்டைய நகரம்)
* பௌத்த யாத்திரைத் தலங்கள்
* பௌத்த தொல்லியற்களங்கள்
* பிப்ரவா 
* நேபாள கிராமிய நகராட்சிகள்

## மேற்கோள்கள்

*
பகுப்பு:பௌத்த யாத்திரைத் தலங்கள்
பகுப்பு:நேபாளத் தொல்லியல்
பகுப்பு:லும்பினி மாநிலம்
எண்ணிமக்கலன் வடிவம்

**எண்ணிமக்கலன் வடிவம்** (Digital container format) என்பது மீகோப்பு வடிவம் ஆகும். இது தரவின் வேறுபட்ட கூறுகளை, விவரக்கூற்றாக விவரிக்கிறது. அத்துடன்  கணினிக் கோப்பில், மீதரவும் உடன் இருக்கிறது.  இந்த வடிவம் அதிகமாக பல்லூடக பயன்பாட்டு மென்பொருட்களில் அதிகம் பயன்படுகிறது. இந்த வடிவமானது, அதன் தரவு, மீதரவு ஆகியவற்றின் குறியாக்கத்தை விவரிப்பதில்லை.  ஏனெனில், இக்கலவடிவில் குறியாக்கத்தை புரிந்து கொள்ளத் தேவையான செய்வழி(algorithm) அமைக்கப்படாமல் இருப்பதே காரணமாக இருக்கலாம். எண்ணிமக்கல  வடிவம் என்பது எத்தரவையும், தன்னக்கத்தே சுற்றி வைத்துள்ள தரவு உறையாகத் திகழ்கிறது. எடுத்துக்காட்டாக, மைக்ரோசாப்ட்டின் டிஎல்எல்(DLL) கோப்புகளைக் கூறலாம். ஊடகத் தன்மைக்கு ஏற்ப, ஒவ்வொரு வகை ஊடகத்திற்கும், ஒவ்வொரு வகையான எண்ணிமக்கலன் வடிவங்கள் உள்ளன.

## எண்ணிமக்கலன் வடிவங்கள்
*AIFF, WAV, XMF என்பன ஒலிக்கோப்புகளுக்கான வடிவங்கள் ஆகும்.
*FITS, TIFF  என்பது நிழற்படங்களுக்கு மட்டும் பயன்படும் வடிவங்கள் ஆகும்.
*Matroska (MKV) என்பது திறநிலை கலன் ஆகும். இதில் எத்தகைய ஊடகத்தையும் பேணலாம்.
*ogv.ogg என்பதும் திறநிலை எண்ணிமக்கல வடிவங்கள் ஆகும்.
*IFF என்பது எந்த இயக்குதளத்திலும் பயன்படும் முதல் கலவடிவம் ஆகும்.
*MP4, 3GP, AVI, FLV, F4V, MJ2, RM, ASF  என இன்னும் பிற வடிவங்களும் உள்ளன.

## மேற்கோள்கள்

## வெளியிணைப்புகள்
* இணையவழி நிகழ்பட கோப்பின் வடிவங்காட்டும் கருவி  - Designed primarily for CCTV video formats and codecs

பகுப்பு:கோப்பு வடிவங்கள்
கபிலவஸ்து (பண்டைய நகரம்)

**கபிலவஸ்து** (**Kapilavastu**) கௌதம புத்தர் பிறந்த சாக்கிய குலத்தவர்களின் நகரம் ஆகும். தற்போது பண்டைய கபிலவஸ்து நகரம், இந்தியாவில் உள்ள  பிப்ரவா எனும் கிராம அளவில் சுருங்கி விட்டது. பிப்ரவா கிராமம், இந்தியாவின் உத்தரப் பிரதேசம் மாநிலத்தின் சித்தார்த்தநகர் மாவட்டத்தில் உள்ள பன்சி தாலுகாவில் உள்ளது.  சித்தார்த்தநகர் மாவட்டத் தலைநகரமான நௌகருக்கு வடக்கே 22 கி.மீ. தொலைவில் பிப்ரவா கிராமம் உள்ளது.

## வரலாறு
புத்தரின் தந்தை சுத்தோதனர் - தாய் மாயா வாழ்ந்த நகரம் ஆகும். புத்தர் தமது 29-ஆவது அகவையில், மனைவி யசோதரை, மகன் ராகுலனை அரண்மனையில் விட்டகன்று, துறவறம் மேற்கொள்ளும் வரை கபிலவஸ்துவின் அரண்மனையில் வாழ்ந்தவர்.

சீன நாட்டு பௌத்தப் பிக்குகளான பாசியான் மற்றும் யுவான் சுவாங் ஆகியோர் கபிலவஸ்து நகரத்திற்கு புனித யாத்திரையாக வந்துள்ளனர்.

## அகழ்வாராய்ச்சிகள்
19-ஆம் நூற்றாண்டின் வரலாறு மற்றும் அகழ்வாராய்ச்சியாளர்களில் ஒரு பிரிவினர், இந்தியாவின்  உத்தரப் பிரதேசம் மாநிலத்தின் சித்தார்த் மாவட்டத்தின் வடக்கில்  இந்திய-நேபாள எல்லைப்புறத்தில் உள்ள பிப்ரவா கிராமத்தில் அகழாய்வின் போது தூபியும், விகாரையும் கிடைத்துள்ளதால், இக்கிராமமே கௌதம புத்தர் வாழ்ந்த பண்டைய கபிலவஸ்து நகரம் என்றும், மற்றொரு பிரிவினர், பண்டைய கபிலவஸ்து நகரம், இந்தியா - நேபாள எல்லையில், நேபாள நாட்டின் கபிலவஸ்து மாவட்டத்தில் உள்ள திலௌராகோட் எனுமிடத்திலிருந்து வடமேற்கே பத்து மைல் தொலைவில் உள்ளதென்றும் கூறுகின்றனர். 

## இதனையும் காண்க
* பிப்ரவா
* கபிலவஸ்து
* கௌதம புத்தர்
* பௌத்த யாத்திரை தலங்கள்

## மேற்கோள்கள்

## ஆதார நூற்பட்டியல்
*

பகுப்பு:பௌத்த தொல்லியற்களங்கள்
பகுப்பு:உத்தரப் பிரதேச தொல்லியற்களங்கள்
பகுப்பு:பௌத்த யாத்திரைத் தலங்கள்
பகுப்பு:பண்டைய இந்திய நகரங்கள்
மா. ரா.

**மா. ரா.** என பிரபலமாக அறியப்பட்ட மா. ராமச்சந்திரன் ஒரு எழுத்தாளரும், திரைப்பட கதை வசனகர்த்தாவும், இயக்குநரும், தயாரிப்பாளருமாவார்.

## தொழில் வாழ்க்கை
சாண்டோ சின்னப்பா தேவருக்குச் சொந்தமான தேவர் பிலிம்ஸ் நிறுவனத்தின் கதை இலாகாவில் பணியாற்றினார். நூற்றுக்கும் மேற்பட்ட திரைப்படங்களுக்கு கதை வசனம் எழுதியுள்ளார். முன்னணி நடிகர்களான எம். ஜி. ஆர், சிவாஜி கணேசன், ஜெமினி கணேசன், ரஜினிகாந்த், கமல் ஹாசன் போன்றோர் நடித்த படங்களுக்கு கதை வசனம் எழுதியுள்ளார். இவற்றுள் என் அண்ணன், பலே பாண்டியா, ராமன் தேடிய சீதை என்பன குறிப்பிடத்தக்கவை.

திரைப்படப் பாடல்களும் இயற்றியுள்ளார். 1964 ஆம் ஆண்டு வெளியான வீராங்கனை என்ற திரைப்படத்தில் கே. ஜே. யேசுதாஸ் பாடிய *இடி இடிக்குது காத்தடிக்குது சித்தத்திலே* என்ற பாடல் இவர் இயற்றியதே.

கல்யாண மண்டபம் (1965) என்ற திரைப்படத்தைத் தயாரித்து இயக்கியுள்ளார். அப்பா அம்மா (1974) என்ற திரைப்படத்தை இயக்கியுள்ளார்.

சென்னை இராயப்பேட்டையில் ஒரு பதிப்பகத்தை நடத்தி நூல்களை வெளியிட்டார்.

## இறப்பு
உடல்நலக் குறைவு காரணமாகத் தனது 81-ஆவது வயதில் சென்னை வேளச்சேரியில் 2014 ஆகஸ்ட் 26 செவ்வாய்க்கிழமை காலமானார்.

## மேற்கோள்கள்

பகுப்பு:தமிழ்த் திரைப்படக் கதை, திரைக்கதை, வசன எழுத்தாளர்கள்
பகுப்பு:தமிழ்த் திரைப்பட இயக்குநர்கள்
பகுப்பு: 2014 இறப்புகள்
பகுப்பு:தமிழ்த் திரைப்படத் தயாரிப்பாளர்கள்
ஆண்டிபட்டி மீனாட்சி சுந்தரேஸ்வரர் கோயில்

**அருள்மிகு மாதேஸ்வரர் கோயில்** தமிழ்நாட்டில் தேனி மாவட்டம் ஆண்டிபட்டி  என்னுமிடத்தில் உள்ளது.

## தெய்வங்கள்
* விநாயகர்
* முருகன்
* தட்சணாமூர்த்தி
* விஷ்ணு 
* துர்க்கை
* சரஸ்வதி
* லட்சுமி
* பிரம்மா
* நவக் கிரகங்கள்

## பூஜைகள்

தினமும் காலை, மாலை வேளைகளில் பூஜை நடைபெறும். 

மேலும்
* பிரதோஷம் தினத்தன்று நந்தி தேவருக்கு பூஜை நடைபெறுகிறது.

* தமிழ்ப் புத்தாண்டு  ஆங்கிலப் புத்தாண்டுசிவராத்திரி , வைகாசி விசாகம் ,சித்திரா பௌர்ணமி , தை அமாவாசை வழிபாடு, ஆருத்ரா தரிசனம் ,விநாயகர் சதுர்த்தி மாசி மகம், கார்த்திகை தீபம், சஷ்டி விரதம் பங்குனி உத்திரம் போன்ற நாட்களில் சிறப்பு பூஜைகள் நடைபெறும்.

## சிறப்பு

## மேற்கோள்கள்
* கோயில் அமைவிடம்
* கோயில் பற்றிய தகவல்கள் தினமலர் நாளிதழில்

பகுப்பு:தேனி மாவட்டத்திலுள்ள சிவன் கோயில்கள்
அல்மருடைட்டு

**அல்மருடைட்டு** *(Almarudite)* என்பது K([],Na)2(Mn2+,Fe2+,Mg)2(Be,Al)3[Si12O30] என்ற மூலக்கூற்று வாய்ப்பாடு கொண்ட பெரிலியத்தின் கனிமம் ஆகும். மிகவும் அரிதாகக் கிடைக்கும் இக்கனிமம் செருமனியின் எஃபெல் மலையின் எரிமலைச் சுற்றுச்சுழலில் கிடைக்கிறது. வளைய சிலிக்கேட்டுகள் என்ற வகைபாட்டில் ஆல்கலி மாங்கனீசு பெரிலியம் சிலிக்கேட்டு கனிமம் அடங்குகிறது  பன்னாட்டு கனிமவியல் சங்கம் அல்மருடைட்டை Alr என்ற குறியீட்டால் அடையாளப்படுத்துகிறது.

## மேற்கோள்கள்
.

பகுப்பு:பெரிலியம் கனிமங்கள்
பகுப்பு:மாங்கனீசு கனிமங்கள்
பகுப்பு:சிலிக்கேட்டு கனிமங்கள்
பகுப்பு:அறுகோணவமைப்புக் கனிமங்கள்
பகுப்பு:வளையசிலிக்கேட்டுகள்
திருவைகுண்டம் கைலாசநாதர் கோயில்

**கைலாசநாதர் கோயில்** தமிழ்நாட்டில் தூத்துக்குடி மாவட்டம் திருவைகுண்டம் என்னுமிடத்தில் உள்ளது. நவகைலாய தலங்களில் ஆறாவது தலமாக திருவைகுண்டம் கைலாசநாதர் திருக்கோவில் கருதப்படுகிறது.

## தல வரலாறு
இங்கு சிவன் சுயம்பு மூர்த்தியாக அமைக்கப்பட்டுள்ளார்.

## கோவில் அமைப்பு
இங்கு தமிழ்ப் புத்தாண்டு, சித்ரா பவுர்ணமி, திருவாதிரை, பங்குனி உத்திரம், ஆடிப்பெருக்கு, ஆடி அமாவாசை, ஆருத்ரா தரிசனம், சிவராத்திரி, நவராத்திரி போன்ற விழாக்கள் கொண்டாடப்படுகிறது.

இந்த ஆலயம் நாள்தோறும் காலை 6 மணி முதல் பகல் 12 மணி வரையும், மாலை 4 மணி முதல் இரவு 8 மணி வரையும் திறந்திருக்கும்.

## மேற்கோள்கள்

பகுப்பு:தூத்துக்குடி மாவட்டத்திலுள்ள சிவன் கோயில்கள்
பகுப்பு:துப்புரவு முடிந்த சேலம் மாவட்ட ஆசிரியர்கள் தொடங்கிய கட்டுரைகள்
பகுப்பு:நவ கைலாயங்கள்
அனைத்துலக சீர்தரம்

**அனைத்துலக சீர்தரம்** (International standard) என்பது அனைத்துலக சீர்தர அமைப்புகளினால் வரையறைக்கப்படும் சீர்தரங்கள் ஆகும். இந்த சீர்தரங்கள், அனைத்து நாடுகளின்  சீரிய ஆலோசனைகளுக்குப் பிறகு, உருவாக்கப்பட்டு, அனைவராலும் பின்பற்றப்படுகின்றன. ஒவ்வொரு நாட்டிற்குள்ளும் பின்பற்றப்பட சீர்தரங்கள் உருவாக்கப்பட்டு, அவையும் பிறநாடுகளுக்கு அறிவிக்கப்பட்டு, பின்பு அந்தந்த நாடுகளில் மட்டும் நடைமுறை படுத்தப்படுகின்றன. எடுத்துக்காட்டாக, இந்தியத் தர நிர்ணய அமைவனம் என்பது இந்தியாவில் மட்டும் பின்பற்றப்படும் சீர்தரம் ஆகும். அதே வகையில், பல சீர்தரங்கள் உலகில் உள்ள நாடுகளுக்கு பொதுவாகத் தேவைப்படுகின்றன. அவையும் கூட்டாக உருவாக்கப்பட்டு, அனைவராலும், அனைத்து நாடுகளும் பின்பற்றப்படுகின்றன. எடுத்துக்காட்டாக, அனைத்துலக மின்தொழினுட்ப ஆணையம் (International Electrotechnical Commission),  சீர்தரத்துக்கான அனைத்துலக நிறுவனம் என்பனவற்றைக் கூறலாம். 'என்றிமாட்சுலே' (Henry_Maudslay) என்பவர் முறுக்காணிகளுக்குரிய சீர்தரங்களை, 1800 ஆம் ஆண்டு உருவாக்கி, தொழிற்புரட்சியின் வேகத்தினை அதிகப்படுத்தினார். கிராம்டன்(R. E. B. Crompton)  என்பவர் 1906 ஆம் ஆண்டு அனைத்துலக மின்தொழினுட்ப விதிகளை உருவாக்கி, பன்னாட்டு நிறுவனங்களுக்கு அடித்தளம் வகுத்தார்.

## மேற்கோள்கள்

பகுப்பு:சீர்தரங்கள்
யுவான்னே எல்சுவர்த்

**யுவான்னே எல்சுவர்த்** (*Yvonne Elsworth*) ஓர் அயர்லாந்து வானியலாலரும் இயற்பியலாளரும் ஆவார். இவர் பர்மிங்காம் பல்கலைக்கழகத்தில் இயற்பியல், வானியல் துறையில் சூரிய நடுக்கவியல் பேராசிரியரும் பாயிண்டிங் இயற்பியல் பேராசிரியரும் ஆவார்.

## கல்வி
இவர் 1970 இல் மான்செசுட்டர் பல்கலைக்கழகத்தில் இயற்பியலில் தகவுறு இளம் அறிவியல் பட்டத்தைப் பெற்றார். இவருக்கு 1976 இல் முனைவர் பட்டம் வழங்கப்பட்டது. இப்பட்டம் மான்செசுட்டர் பல்கலைக்கழக இயற்பியல், வானியல் பள்ளியால் வழங்கப்பட்டது.

## ஆராய்ச்சி
இவரது ஆர்வம் சூரிய நடுக்கவியல், சூரிய இயற்பியல், சூரிய மாறுமை, வான்பொருள் நடுக்கவியல் உடுக்கன இயற்பியல், உடுக்கண மாறுமை ஆகிய புலங்களில் அமைந்திருந்தது. இவரது ஆராய்ச்சி அறிவியல் தொழில்நுட்ப ஏந்துகள் மன்றத்தால் ஊக்குவிக்கப்பட்டது.

## தகைமைகளும் விருதுகளும்

## மேற்கோள்கள்

பகுப்பு:வாழும் மக்கள்
பகுப்பு:பிரித்தானிய இயற்பியலாளர்கள்
பகுப்பு:பிரித்தானிய வானியலாளர்கள்
பகுப்பு:பிரித்தானியப் பெண் அறிவியலாளர்கள்
பகுப்பு:பெண் வானியலாளர்கள்
எலிசா குவிண்டானா

**எல்சா விக்டோரியா குவிண்டானா** *(Elisa Victoria Quintana)* வானியலிலும் கோள் அறிவியலிலும் நாசாகோடார்டு விண்வெளி பறப்பு மையத்தில் பணிபுரியும் ஓர் அறிவியலாளர் ஆவார். இவர் புறக்கோள்களைக் கண்டுபிடிப்பதிலும் அவற்றின் பான்மைகளை அறிவதிலும் தோற்றக் கோட்பாட்டிலும் ஈடுபட்டுவருகிறார். இவர் கெப்ளர் 186f புறக்கோளைக் கண்டுபிடித்து பெயர்பெற்றார். the first Earth-sized planet found in the habitable zone of a star other than the Sun.

## இளமையும் கல்வியும்
இவர் நியூமெக்சிகோவில் அமைந்த சில்வர் நகரத்தில் பிறந்தார். இவரது தந்தையார் இலெராய் குவிண்டானா சிகானோ மொழிக் கவிஞர் ஆவார். இவரது பாட்டனார் ஒரு சுரங்கவியலாளர் ஆவார். இவர் தடை செய்யப்பட்ட சால்ட் ஆஃப் தெ எர்த் (1954) எனும் ஆலிவுட் திரைப்படத்தில் தோன்றியுள்ளார். இவர் தன் ஒன்பதாம் அகவையில் சாந்தியாகோவுக்குப் புலம்பெயர்ந்தார்.

## கல்விசார் வாழ்க்கை

## தகைமைகளும் விருதுகளும்
*கிசுபானிக பொறியாளர் தேசியச் சாதனை விருதின் 2015 ஆம் ஆண்டிற்கான அறிவியலாளர்
*உலுப்பே ஓண்டிவெரோசு கனவு விருது (2014)
*நாசாவின் 2010 ஆம் ஆண்டிற்கான மென்பொருள் விருது

## மேற்கோள்கள்

பகுப்பு:அமெரிக்க வானியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:பெண் வானியலாளர்கள்
பகுப்பு:புறக்கோள் கண்டுபிடிப்பாளர்கள்
பகுப்பு:வாழும் மக்கள்
பகுப்பு:1973 பிறப்புகள்
நவம்பர் குற்றவாளிகள்

1918 நவம்பரில் முதல் உலகப் போர் முடிவடைந்த போர்முனையுடன் பேச்சுவார்த்தை நடத்திய ஜேர்மனியின் அரசியல்வாதிகளுக்கு "நவம்பர் குற்றவாளிகள்" புனைபெயர் வழங்கப்பட்டது.

ஜேர்மனிய இராணுவம் போதுமான வலிமை கொண்டிருந்தும், நவம்பர் குற்றவாளிகள் போரில் சரண்டடைந்தது ஒரு காட்டிக்கொடுப்பு அல்லது குற்றமாகும், ஜேர்மன் இராணுவம் உண்மையில் போரில் முறியடிக்கப்படவில்லை. இந்த அரசியல் எதிரிகள் பிரதானமாக வலதுசாரிகளாக இருந்தனர். 'ஜேர்மனி போர்முனையில் முன்னணியில் இருந்தும் சரணடைந்தது' என்று பொதுமக்கள் குற்றம் சாட்டினார். ஆனால் அவர்கள் ஒப்புக்கொள்ள விரும்பவில்லை.

## மேற்கோள்கள்

பகுப்பு:முதலாம் உலகப் போர்
கோப்பு வடிவம்

**கோப்பு வடிவம்** (File format) என்பது கணினி பயன்பாட்டு இயக்கத்திற்கு ஏற்ப பயன்படுத்தபட, உருவாக்கப்படும் மின்னணுக் கோப்பு வடிவங்களைக் குறிக்கிறது. இது ஒரு கணியக்கோப்பில் தரவாக, கணியத்தேக்ககத்தில், குறிப்பிட்ட குறியீட்டு எண்ணிம வடிவத்தில்  சீர்தரத்துடன் சேமிக்க, அமையப்பெறும் வழிமுறையாகும். இவ்வாறான கோப்பு வடிவம், வெளியிடப்படாத அல்லது வெளியிடப்பட்ட, காப்புரிமை உள்ள அல்லது கட்டற்ற/காப்புரிமையற்ற வடிவமாக இருக்கலாம். இவ்வடிவங்களில் சில, குறிப்பிட்ட தரவுக்காக மட்டும் வடிவமைக்கப் பட்டிருக்கும். எடுத்துக்காட்டாக, இடம்பெயர் இணைய வரைகலை  (PNG) வடிவம் என்ற இணுப்படம், இணையத்தில் தரவை வீணாகமல், ஓரிடத்தில் இருந்து மற்ற இடத்திற்கு நகர்த்தும் இயல்புக்காகவே வடிவமைக்கப் பட்டுள்ளது. கோப்பு வடிவத்தை, கோப்பு நீட்சி அடையாளங்காட்டுகிறது. ஒரு கணியக்கோப்பின், கோப்பு நீட்சி மறைத்தல் என்பதும் பாதுகாப்பினை குறைக்கவல்லது ஆகும்.

## மேற்கோள்கள்

## இதனையும் காணவும்
*எண்ணிமக்கலன் வடிவம்
*ஆவணக்கோப்பு வடிவம்
*நிழற்படக்கோப்பு வடிவம்
*நிகழ்படக்கோப்பு வடிவம்
*ஒலிக்கோப்பு வடிவம்
*தரவு மாற்றுதல்

## வெளியிணைப்புகள்

* Open Directory Data Format links - File types resources on DMOZ
*  ("The file formats you use have a direct impact on your ability to open those files at a later date and on the ability of other people to access those data")

பகுப்பு:கோப்பு வடிவங்கள்
சோமாலியா கடற்கரை

**சோமாலியா கடற்கரை** *(Somalia coastline)* 3025 கிலோ மீட்டர் நீளம் கொண்ட ஒரு நீண்ட கடற்கரையாகும் . ஆப்பிரிக்க நாடுகளில் காணப்படும் நீண்ட கடற்கரைகளில் இதுவும் ஒன்றாகும். சோமாலிய நாட்டின் தலைநகரமான மொகடிசு சோமாலியாவின் கிழக்குக் கடற்கரையில் அமைந்துள்ளது. இந்தியப் பெருங்கடலும் ஏடன் வளைகுடாவும் இக்கடற்கரையின் பெரும்பகுதியை பகிர்ந்து கொள்கின்றன. மீன்பிடித்தல் மற்றும் வர்த்தகம் மூலம் நாட்டின் பொருளாதாரத்தை பராமரிப்பதில் இக்கடற்கரை முக்கியப் பங்கு வகிக்கிறது, ஏனெனில் மற்ற அனைத்து துறைகளிலும் கிடைக்கும் பொருளாதார வளர்ச்சி நாட்டுக்கு போதுமான பாதுகாப்பு அளிப்பதாக இல்லை . ஆப்பிரிக்காவில் மடகாசுகர் கடற்கரைக்கு (4828 கிலோமீட்டர்) அடுத்ததாக இரண்டாவது பெரிய கடற்கரையாக சோமாலியா கடற்கரை திகழ்கிறது. வடக்கு மற்றும் கிழக்கு திசைகளுக்கு இடையில் இக்கடற்கரை இரண்டாகப் பிரிக்கப்பட்டுள்ளது. வடக்கு முனை மேற்கில் உள்ள டிபூட்டியிலும்  கிழக்கு முனை அதன் தெற்கிலுள்ள கென்யாவிலும்  சந்திக்கின்றன .
சோமாலியாவின் கடலோரப் பகுதிகளில் பல தீவுகள் உள்ளன. ராசு கேசிர் ( கார்டாஃபு முனை) சோமாலியாவின் கிழக்குப் பகுதியில்கடைசியாக உள்ளது. இது ஏடன் வளைகுடாவை இந்தியப் பெருங்கடலுடன் இணைக்கிறது.

## புவியியல் தோற்றங்கள்

சோமாலியா கடற்கரையின்  நீளம் முழுவதும் வெவ்வேறு நிலைமைகளைக் கொண்டுள்ளது. ஆப்பிரிக்காவில் இரண்டாவது மிக நீளமான  கடற்கரையாகத் திகழும் இக்கடற்கரை ஆப்பிரிக்கா கண்டத்தின் கிழக்கு கடற்கரையின் கடைசிப்பகுதியாகவும், இந்தியப் பெருங்கடலின் வடமேற்குக் கடற்கரையாகவும், ஏமன் நாட்டின் சாக்கோத் தீவுகளுக்கு அருகாமையிலுள்ள கடற்கரையாகவும் உள்ளது. இதன் தொடர்ச்சியான கண்டத்திட்டு 32500 கி.மீ பரப்பளவில் பரந்துள்ளது. வடக்கு கடற்கரை டிபூட்டியிலிருந்து இருந்து தொடங்கி கிழக்கு வரை விரிவடைகிறது, மற்றும் கிழக்கு கடற்கரை  வடகிழக்கிலிருந்து தென்மேற்கு வரை நீண்டு இறுதியாக கென்யாவை அடைகிறது .

## மேற்கோள்கள்

பகுப்பு:சோமலியாவின் புவியியல்
பகுப்பு:இந்தியப் பெருங்கடலின் கடற்கரைகள்
காரீய ஐதரசன் ஆர்சனேட்டு

**காரீய ஐதரசன் ஆர்சனேட்டு** (Lead hydrogen arsenate), PbHAsO4 மூலக்கூற்று வாய்ப்பாட்டை  உடைய காரீய ஆர்சனேட்டு அல்லது அமில  காரீய ஆர்சனேட்டு எனவும் அழைக்கப்படுகின்றது. இது ஒரு கனிம பூச்சிக்கொல்லி ஆகும். முக்கியமாக இது உருளைக்கிழங்கு வண்டுகளுக்கு எதிராக பயன்படுத்தப்பட்டது. 

## வேதியியல்
இது வழக்கமாக பின்வரும் வினையைப் பயன்படுத்தி தயாரிக்கப்படுகிறது:
: Pb(NO3)2(*aq*) +H3AsO4(*aq*) → PbHAsO4(*s*) +2HNO3(*aq*)
காரீய ஆர்சனேட்டு மிகவும் பரந்துபட்ட அளவில் பயன்படும் ஆர்சனிக் பூச்சிக்கொல்லியாகும்.  காரீய ஆர்சனேட்டின் இரண்டு வகையான ஆக்கங்கள் சந்தைப்படுத்தப்பட்டுள்ளன: கார காரீய ஆர்சனேட்டு (Pb5OH(AsO4)3, சிஏசு எண்: 1327-31-7) மற்றும் அமில காரீய ஆர்சனேட்டு (PbHAsO4, சிஏசு எண்: 7784-40-9). 

1930கள்-1940கள் வரை, காரீய ஆர்சனேட்டு விவசாயிகளால் கரையக்கூடிய ஈய உப்புக்களுடன் சோடியம் ஆர்செனேட்டினை வினைப்படுத்தி வீட்டிலேயே தயாரிக்கப்பட்டு வந்தது.

## பயன்கள்
ஒரு பூச்சிக்கால்லியாக, இது முதலில் மாசச்சூசெட்ஸில் ஜிப்சி அந்துப்பூச்சிக்கு எதிராக அப்போது பயன்படுத்தப்பட்டு வந்த பாரிசு பச்சைக்குப் பதிலாக குறைவான கரைதிறன் மற்றும் குறைவான நச்சுத்தன்மை கொண்ட மாற்றாக பயன்படுத்தப்பட்டது. இது தாவரங்களின் புறப்பரப்பில் நன்றாக ஒட்டிக்கொள்ளும் பண்பையும், நீண்டகால அளவிற்கு நீடித்து வரும் தன்மையினாலும், மேம்பட்ட பூச்சிக்கொல்லித் தன்மமையைக் கொண்டதாக இருந்ததாலும் சிறப்பானதாக இருந்தது.

காரீய ஆர்செனேட்டு ஆஸ்திரேலியா, கனடா, நியூசிலாந்து, அமெரிக்கா, இங்கிலாந்து, பிரான்சு, வட ஆப்பிரிக்கா, மற்றும் பல பிற பகுதிகளில், அந்துப்பூச்சி இனத்திற்கு எதிராக பரவலாகப் பயன்படுத்தப்பட்டு வந்தது. முக்கியமாக ஆப்பிள்கள், மற்ற பழ மரங்கள், தோட்டப் பயிர்கள்  தரைப்பகுதி புல்வகை ஆகியவற்றிலும் மற்றும் கொசுக்களுக்கு எதிராகவும் பயன்படுத்தப்பட்டு வந்தது. கலிபோர்னியாவில்,  அம்மோனியம் சல்பேட்டுடன்  இணைத்து பயன்படுத்தப்படும் தெற்கு கலிபோர்னியாவில் புல்வெளிகளில் காணப்படும் நண்டு புல் விதைகளை அழிப்பதற்கான குளிர்கால சிகிச்சை முறையில் பயன்படுத்தப்பட்டு வந்தது.

கார காரீய ஆர்செனேட்டு கலிபோர்னியாவின் சில பகுதிகளில் பயன்படுத்தப்பட்டு வந்தது.

தாவரங்களின் புறப்பரப்பைக் கழுவுவதோடு இது விளைபொருட்களில் தங்கி விடுவது கண்டறியப்பட்டதன் காரணமாக மாற்று பூச்சிக்கொல்லிக்கான தேடல் 1919 ஆம் ஆண்டிலேயே தொடங்கியிருந்தது. 1947 ஆம் ஆண்டில் டிடிடீ கண்டுபிடிக்கப்படுவது வரை கண்டறியப்பட்ட மாற்றுப்பொருட்கள் குறைவான திறனுடடையவையாகவும் தாவரங்கள் மற்றும் விலங்குகளுக்கும் அதிக நச்சுத்தன்மை உடையனவாகவும் இருந்தன. அமமெரிக்க ஐக்கிய நாடுகளில் 1960 களின் இடைப்பகுதி வரை காரீய ஆர்செனேட்டின் பயன்பாடு இருந்தது. ஆகஸ்ட் 1, 1988 அன்று அதிகாரப்பூர்வமாக பூச்சிக்கொல்லியாக பயன்படுத்தப்படுவதில் இருந்து தடை செய்யப்பட்டது.

## மேலும் காண்க
* பாரிசு பச்சை
* கால்சியம் ஆர்சனேட்டு

## மேற்கோள்கள்

## வெளி இணைப்புகள்
* Case Studies in Environmental Medicine - Arsenic Toxicity
* Case Studies in Environmental Medicine - Lead Toxicity
* National Pollutant Inventory - Lead and Lead Compounds Fact Sheet
* Lead arsenate history 

பகுப்பு:ஆர்சனேட்டுகள்
பகுப்பு:ஐதரசன் சேர்மங்கள்
பகுப்பு:ஈயம்(II) சேர்மங்கள்
1, 2-விட்டிக் மறுசீராக்கல் வினை

**1, 2-விட்டிக் மறுசீராக்கல் வினை** *(1,2-Wittig rearrangement)*  என்பது ஈதருடன் ஆல்கைல் இலித்தியம் சேர்மம் வினைபுரியும்போது ஈதரில் நிகழ்கின்ற 1,2-மறுசீரமைப்பைக் குறிக்கிறது. கரிம வேதியியலில் நடைபெறுகின்ற வகைப்படுத்தப்பட்ட வினைகளில் மறுசீராக்கல் வினை என்பதும் ஒரு வினை வகையாகும். நோபல் பரிசு பெற்ற வேதியியலாளர் கியார்க் விட்டிக் என்பவர் பெயரால் இவ்வினை அழைக்கப்படுகிறது.

:
\mathsf{
R'{-}\!\!\!\!\overset{\displaystyle H \atop \vert }{\underset{ \vert \atop \displaystyle \ \ R*}{C} }\!\!\!\!{-}O{-}R
+ {\color{Gray}{R*'{-}Li} } \ 
\longrightarrow \ 
R'{-}\!\!\!\!\overset{\displaystyle R \atop \vert }{\underset{ \vert \atop \displaystyle \ \ R*}{C} }\!\!\!\!{-}O{-}Li
+ {\color{Gray}{R*'{-}H} } \ 
\xrightarrow{\displaystyle H^+} \ 
R'{-}\!\!\!\!\overset{\displaystyle R \atop \vert }{\underset{ \vert \atop \displaystyle \ \ R*}{C} }\!\!\!\!{-}O{-}H
}
</math>

ஆல்காக்சி இலித்தியம் உப்பு ஓர் இடைநிலை விளைபொருளாகவும் ஓர் ஆல்ககால் இறுதி விளைபொருளாகவும் கிடைக்கின்றன.  R" என்பது சயனைடு குழுவைப் போல ஒரு நல்ல விடுபடும் குழுவாகவும் எலக்ட்ரானை எடுத்துக் கொள்ளும் வேதி வினைக்குழுவாகவும் இருந்தால் இவ்வினை நிகழ்கிறது இக்குழுவானது நீக்கப்பட்டு தொடர்புடைய ஒரு கீட்டோன் உருவாகிறது.  

:<math title="The 1,2-Wittig rearrangement">
\mathsf{
R'{-}\!\!\!\!\overset{\displaystyle H \atop \vert}{\underset{\vert \atop \displaystyle \ \ CN}{C} }\!\!\!\!{-}O{-}R
+ {\color{Gray}{R*'{-}Li} } \ 
\longrightarrow \ 
\overset{\displaystyle O \atop \vert\vert}{\underset{\diagup \ \diagdown \atop \displaystyle R'\ \ \ R}{C} }
+ {\color{Gray}{R'''{-}H} } + LiCN
}


## வினை வழிமுறை

இலித்தியத்துடன் கூடிய ஒரு தனி உறுப்பு இணை கார்பன் அணுவிலிருந்து ஆக்சிசன் அணுவிற்கு இடம்பெயர்வதை மையமாகக் கொண்டே வினைவழி முறை அமைகிறது. R தனி உறுப்பு பின்னர் மீண்டும் கீட்டைலுடன் சேர்கிறது.

. 
வெப்ப இயக்கவியல் நிலைப்புத்தன்மை அடிப்படை வரிசையில் ஆல்கைல் குழு இடம்பெயர்கிறது. 
மெத்தில் < முதலாம் நிலை ஆல்கைல் < இரண்டாம் நிலை ஆல்கைல் < மூன்றாம் நிலை ஆல்கைல் என்ற வரிசையில் தனி உறுப்பு வழிமுறை அமைகிறது. கரைப்பான் கூடு விளைவு காரணமாக தனி உறுப்பு-கீட்டைல் இணை சிறிது நேரத்தில் சில மாற்றியமாதல் வினைகள் நிகழ்கின்றன. எலக்ட்ரான் அமைப்பு தலைகீழ் திருப்பமாக மாறுகிறது.
சில அல்லைல் அரைல் ஈதர்களுடன் வினை என்றால் இணை வினை வழிமுறை நிகழ்கிறது. −78 °செல்சியசு வெப்பநிலையில்  அல்லைல்பீனைல் ஈதரின் வினை 1 இலித்தியமேற்ற இடைநிலையைக் கொடுக்கிறது. 2 இதை −25 °செல்சியசு வெப்பநிலைக்குச் சூடுபடுத்தும் போது மட்டும் மறுசீராக்கல் விளைபொருளாக 5 மாறுகிறது. ஆனால் இலித்தியம் ஆல்காக்சைடுடன் டிரைமெத்தில்சிலில் குளோரைடு கவர்ந்து கொண்ட பின்னர் மாறுவதில்லை. இதனால் மெய்செனெய்மர் அணைவுச் சேர்மத்திற்கு 3b ஆதரவாக தனி உறுப்பு-கீட்டைல் இடைநிலை3a வெளியேற்றப்படுகிறது. ஒரு பாரா-மூன்றாம் நிலை-பியூட்டைல்  பதிலீட்டுடன் வினை செயலிழந்திருப்பதைக் கண்டுபிடிப்பதன் மூலம் இந்த வினைவழிமுறைக்கான கூடுதல் சான்று கிடைக்கிறது. 

இவ்வினை ஒரு மரபுசார்ந்த டையோடிராபிக் வினை வகையாகும்.

## மேற்கோள்கள்

பகுப்பு:மறுசீராக்கல் வினைகள்
பகுப்பு:பெயர் வினைகள்